Класификация на информацията:

Ниво 0, TLP-WHITE

|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА № 6 ОТ 2018 Г. ЗА УСЛОВИЯТА И РЕДА ЗА ПРЕДОСТАВЯНЕ НА ФИНАНСОВА ПОМОЩ ПО НАЦИОНАЛНА ПРОГРАМА ЗА ПОДПОМАГАНЕ НА ЛОЗАРО-ВИНАРСКИЯ СЕКТОР ЗА ПЕРИОДА 2019 – 2023 Г.** |

| **№** | **Организация/потребител****(вкл. начина на получаване на предложението)** | **Бележки и предложения** | **Приети/****неприети** | **Мотиви** |
| --- | --- | --- | --- | --- |
|  | **tzviatkov** –получено на Портала за обществена консултация на 05.07.2022 г.  | § 3. В Наредбата за изменение и допълнение на Наредба № 6 от 2018 г. за условията и реда за предоставяне на финансова помощ по национална програма за подпомагане на лозаро-винарския сектор за периода 2019 – 2023 г. (обн., ДВ, бр. 20 от 2022 г.) в преходни и заключителни разпоредби в § 11, ал. 3 накрая се добавя „с изключение на изискването по чл. 17, ал. 6 и чл. 63, ал. 6“.ПРЕДЛОЖЕНИЕ:За целите на междинното плащане в чл. 17, ал. 3, т. 2 да се изисква прилагане на копие на документа;За целите на междинното плащане в чл. 17, ал. 3, т. 3 да се прилага копия на документи за качество;За целите на междинното плащане в чл. 17, ал. 3, т. 7 да се прилага оригинал или заверен препис на нотариално заверено пълномощно;За целите на междинното плащане в чл. 17, ал. 9 да се изисква след заверката „Вярно с оригинала“ да се добави „подпис на представляващия, име и фамилия на представляващия“;Да се приведе в съответствие ал. 4 от § 11 спрямо ал. 10 от чл. 17ОСНОВАНИЕ:За документите по чл. 17, ал. 3, т. 2 и 3 не е посочено, че не се изискват в оригинал, а като копие, и служителят на ДФЗ с основание може да задържи този оригинал и да лиши Бенефициента от документа, който подлежи на провери и от други държавни институции- например НАП;За документите по чл. 17, ал. 3, т. 7 се изисква само заверен препис, за издаването на който се заплащат допълнителни средства от страна на Бенефициента и с предложението ще му се даде възможност да приложи самия оригинал, ако например е издаден нарочно само за междинното плащане;Заверка на копие само с текст „Вярно с оригинала“ не е достатъчно за удостоверяване кое лице и в какво качество е заверило копието, защото не е посочено, че удостоверяването се извършва пред служителя на ДФЗ;В § 11, ал. 4 е записано „отчита изпълнение на разходите по-малко от 30 на сто от общите одобрени разходи“, а в чл. 17, ал. 10 е записано „Изплащането на финансовата помощ е на база изпълнени операции по технологична карта, предоставена по реда на чл. 12, ал. 2, т. 1 и на база предоставените по чл. 12, ал. 2, т. 7 оферти. Не се изплаща частта от разходите по операции, която надвишава определените количества в приложение № 1 и съответстващите им пределни цени, утвърдени със заповед на министъра на земеделието“.В ал. 10 се изисква отчитане на изпълнени операции по технологичната карта, а в ал. 5 отчитането е спрямо общи одобрени разходи.Действащите два текста не изясняват и обстоятелството за отчитане на авансови плащания за разходи, които не са прието от Бенефициента към датата на заявката за междинно плащане, като аванс не е изпълнение на операция.Допълнително, в ал. 10 е посочено, че се прилагат „пределни цени, утвърдени със заповед на министъра на земеделието“, до които Бенефициентът няма публичен достъп и не може да оцени дали изпълнява задължението за 30% спрямо тях. | Не се приема | Предложеното изменение и допълнение на Наредба № 6 от 2018 г. се извършва с цел прилагане на извънредни мерки. Предложената в наредбата корекция относно междинното плащане цели отстраняване на неприложимо изискване.  |
|  |  | § 4. За дейности, договорени между 16 октомври 2022 г. и 31 декември 2022 г., които ще се изпълняват през финансова 2023 г.:1. максималният размер на финансовата помощ по чл. 8, ал. 1 е до 80 на сто от разходите за изпълнение на всяка конкретно определена дейност на база определени пределни цени по приложение № 1 и технологична карта към инвестиционния проект, сравнени с офертите по чл. 12, ал. 2, т. 7;ПРЕДЛОЖЕНИЕ:Точката да отпадне.ОСНОВАНИЕ:В проекта на доклад в част „Цели“ не са предоставени данни за:1. Броят на Бенефициентите по мярката, които ще могат да се възползват от предложената промяна;2. Очакваният размер на допълнителната БФП, която ще се заяви по предложението;3. Наличие на актуализирани пределни цени по Приложение №1 от Наредбата, като се посочи минимум процента на тяхното увеличение спрямо пазарната ситуация и номер и дата на заповед на МЗХ/МЗм за тях. С посочената информация реално ще се оцени адекватността на увеличения процент на БФП спрямо базата, върху която ще се прилага.В проекта на доклад в част „Финансови и други средства, необходими за прилагането на новата уредба“ не са предоставени данни за:4. Бюджет на програмата за 2023г., разпределен по мерки;5. Договорен бюджет на програмата за 2023г., разпределен по мерки6. Остатъчни бюджети на програмата към 31.12.2023г., по мерки;7. Остатъчни бюджети на програмата към 29.06.2023г., по мерки;8. Размер на БФП, която ще бъде на разположение по предложението и схемата за нейното осигуряване от остатъците по видове мерки на програмата.Липсата на посочените данни не може да мотивира включването на предложението в НИД на Наредбата, както и прилагането му към реални Бенефициенти по нея. | Не се приема | Предложените изменения са на база влязло в сила европейско законодателство и нямат отношение към броя на бенефициерите, актуализиране на пределните цени по Приложение № 1 и др. изброени в предложението.  |
|  |  | ПРЕДЛОЖЕНИЕ:При обществено обсъждане на НИД на Наредбата задължително в мотивите да се включва информация за изпълнението на програмата по мерките към датата на публикуване на НИД.ОСНОВАНИЕ:МЗХ и ДФЗ не предоставят публична информация за изпълнението на НАЦИОНАЛНА ПРОГРАМА ЗА ПОДПОМАГАНЕ НА ЛОЗАРО-ВИНАРСКИЯ СЕКТОР, включително и въздействието на предложените изменения върху нея. | Не се приема | Предложението не кореспондира с процедурата по изменение и допълнение на нормативните актове.  |
|  | **Христомир Карапанов – получено по електронната поща на 12.07.2023 г.** | Във връзка с Проекта за Наредба за изменение и допълнение на Наредба № 6 от 2018 г. за условията и реда за предоставяне на финансова помощ по Националната програма за подпомагане на лозаро – винарския сектор за периода 2019-2023 правя следните предложения:1. По параграф 5 т. 11 - за заявените за подпомагане през 2023г площи, подпомогнати по мярката през 2021 и/или 2022, средният добив по чл.80, ал.3 да се изчислява за период от две години преди прилагането на мярката. През 2020г по мярката Събиране на реколтата на зелено се взимаха 2018 и 2019г., през 2021г се взимаха 2019 и 2020г, а през 2022г се взимаха 2020 и 2021г. За 2023г предложението е ако същите парцели са участвали през 2021 и/или 2022г да се взимат 2018 и 2019, в което няма логика. Отделно реколта 2020 г никъде не се споменава. Все пак мярката ще се прилага през 2023 г. и е логично средният добив да се изчислява за последните две плододаващи години, които може да са поредни или през година, или през 2 години. Пример 1: участвал по мярката през 2021 и неучаствал през 2022 г – среден добив от 2020 и 2022 г.Пример 2: участвал по мярката през 2022 – среден добив от 2020 и 2021 г.Пример 3: участвал по мярката през 2021 и през 2022 г - среден добив от 2019 и 2020 г. | Приема се |  |
|  |  | 2. По параграф 5 т.12 - Предлагам срока по чл. 85 ал. 8 за сключване на договор за предоставяне на финансово подпомагане по мярка „Събиране на реколтата на зелено“ да е до 18 август 2023 г. – петък, тъй като предложената дата по проекта 20/08/23 се пада в неделя. | Приема се |  |